b'\n_START_ARTICLE_\nEvan Almighty\n_START_SECTION_\nArgument\n_START_PARAGRAPH_\nEvan Baxter \xc3\xa9s un presentador de not\xc3\xadcies que vol ser congressista, amb el lema de "Canviem el m\xc3\xb3n" -que t\xc3\xa9 \xc3\xa8xit- i t\xc3\xa9 dona i tres fills. De sobte rep un estrany paquet amb fusta. D\xc3\xa9u apareix i li explica que ha de fer una arca. Primer pensa que \xc3\xa9s una broma de mal gust, per\xc3\xb2 quan s\'adona que els animals el segueixen comen\xc3\xa7a a sospitar. I despr\xc3\xa9s s\'adona que tot \xc3\xa9s seri\xc3\xb3s. Llavors comen\xc3\xa7a a canviar, la seva barba creix (tot i que la talla), ha de vestir amb vestimentes antigues, i la seva fam\xc3\xadlia, que pensa que est\xc3\xa0 boig per fer com fa, el deixa. M\xc3\xa9s endavant els noticiaris comencen a parlar-ne, dient-li "El No\xc3\xa9 de Nova York". Malauradament, el seu aspecte estrany no va gaire b\xc3\xa9 per a la vida de congressista. El fan fora de la feina. Quan la seva fam\xc3\xadlia \xc3\xa9s a un restaurant, la seva dona parla amb D\xc3\xa9u, que li diu que la hist\xc3\xb2ria de No\xc3\xa9 potser no representava la seva c\xc3\xb2lera, sin\xc3\xb3 una manera de creure l\'un en l\'altre. Que per aix\xc3\xb2 els animals anaven per parelles, i li diu que seria una bona oportunitat per a estar plegats, per aix\xc3\xb2 decideixen tornar amb ell. Quan arriben, ell ja t\xc3\xa9 l\'arca molt avan\xc3\xa7ada, i la seva fam\xc3\xadlia comen\xc3\xa7a a ajudar-lo. Per\xc3\xb2 rep males not\xc3\xadcies que diuen que el govern prohibeix tenir res tan gran en una propietat. Acabada l\'arca, arriba el dia de la inundaci\xc3\xb3, i diu a tothom que hi entrin, per\xc3\xb2 tothom se\'n riu. Despr\xc3\xa9s comen\xc3\xa7a a ploure, per\xc3\xb2 nom\xc3\xa9s un moment i despr\xc3\xa9s s\'atura. L\'Evan no ent\xc3\xa9n qu\xc3\xa8 passa, i s\'assabenta que no era per la pluja, sin\xc3\xb3 perqu\xc3\xa8 la presa estava vessant. Llavors la gent entra a l\'arca, i la ciutat queda completament inundada.'